4. Fritids- og Idrætsstrategi for Favrskov Kommune - efter høring (Åben)
Tidl. politisk behandling
Forventet sagsgang
KF-U, ØK, BY
Lovgrundlag
SAGENS INDHOLD 
Byrådet skal i denne sag tage stilling til forslag til Fritids- og Idrætsstrategi for Favrskov Kommune efter 
høring. Et udkast til strategien har været i høring i perioden 25. februar – 31. maj 2020. 
Fritids- og Idrætsstrategiens overordnede formål er at få flere til at bevæge sig mere – og gerne i 
fællesskaber. Strategien sætter mål og rammer for udviklingen af fritids- og idrætsområdet inden for fire 
temaer:

samarbejde på tværs

bredde og elite

faciliteter

foreningsudvikling.
De fire temaer er udpeget af Kultur- og Fritidsudvalget i dialog med Favrskov Idrætssamvirke, 
Folkeoplysningsudvalget og [adresse]. Temaerne har fået konkret form og indhold på baggrund af 
et seminar afholdt 6. november 2019 med deltagelse af en bred kreds af interessenter.
Strategiens høringsperiode har på grund af COVID-19 situationen været forlænget med to måneder til 31. 
maj 2020 for at give interessenterne bedre mulighed for at udarbejde høringssvar. Høringssvarene og en 
sammenfatning af høringssvarene samt Børn og Kulturs bemærkninger hertil er vedlagt som bilag.
Børn og Kultur har indarbejdet forslag til ændringer i strategien på baggrund af hørringssvarene. Forslaget 
til Fritids- og Idrætsstrategi for Favrskov Kommune er derfor vedlagt i to versioner. Dels som dokument 
med synlige ændringer, dels som strategien vil se ud, hvis Byrådet godkender strategien.
VURDERING
Børn og Kultur vurderer, at den store interesse for at bidrage til strategien på seminaret 6. november 2019 
og den efterfølgende høringsperiode skaber et godt udgangspunkt, når strategien senere skal udmøntes 
og forankres lokalt. 
Der er afgivet i alt 11 høringssvar. Høringssvarene er overvejende positive, og der udtrykkes generel 
tilfredshed med, at Favrskov Kommune sætter fokus på bevægelse ved at understøtte og udbygge fritids- 
og idrætsforholdene i kommunen. Flere af høringssvarene anbefaler, at fritidsområdet med fordel kan træde 
endnu tydeligere frem i strategien.
Børn og Kultur foreslår på den baggrund en række ændringer til strategien, som sigter på at give strategien 
en bredere forankring i forhold til foreningerne. 
Byråd
27-10-2020 19:00
Sagsnr. MOD-2020-00103
DokID: 
Sagsbehandler Stina Nissen 
Sebastian Krogh (tinj)
Børn og Kultur vurderer sammenfattende, at det foreliggende forslag til Fritids- og Idrætsstrategi rummer 
både ambitiøse og realistiske målsætninger for udviklingen af fritids- og idrætsområdet i [adresse] 
Kommune.
Fritids- og Idrætsstrategien understøtter Favrskov Kommunes øvrige politikker og strategier. Strategien 
understøtter for eksempel Børne- og Ungepolitikkens tema om ”Inspirerende og alsidige kultur- og 
fritidstilbud” ved blandt andet at sætte fokus på fleksible idrætstilbud. Fritids- og Idrætsstrategien 
understøtter også Sundhedspolitikkens tema ”Mere sundhed for alle” ved at fremhæve indsatser for udsatte 
børn og unge.
Fritids- og Idrætsstrategien skal danne ramme om de kommende års prioriteringer og indsatser på fritids- 
og idrætsområdet. Den konkrete udmøntning af strategien vil ske med afsæt i en handlingsplan, der 
forelægges Kultur- og Fritidsudvalget. Forslag til tidsplan for strategiens videre behandling fremgår af 
nedenstående tabel.
7. oktober 2020
Forslag til Fritids- og Idrætsstrategi behandles i Kultur- og Fritidsudvalget
20. 
oktober 
2020
Forslag til Fritids- og Idrætsstrategi behandles i Økonomiudvalget
27. 
oktober 
2020
Forslag til Fritids- og Idrætsstrategi behandles i Byrådet med henblik på endelig 
godkendelse
November 
2020
Workshop for interessenter på fritids- og idrætsområdet og Kultur- og Fritidsudvalget. 
På workshoppen indhentes input til handlingsplan til udmøntning af strategien
3. februar 2021
Kultur- og Fritidsudvalget tager stilling til handlingsplan for strategien
Februar 
2021 
og frem
Implementering af strategi og handlingsplan
ØKONOMI
Kultur- og Fritidsudvalget har afsat 60.000 kr. til udarbejdelse af Fritids- og Idrætsstrategien. Der er afsat 
750.000 kr. årligt i Budget 2021 og overslagsårene til udmøntning af strategierne på fritids- og 
friluftsområdet. Det foreslås, at beløbet til udmøntning af strategien bliver frigivet i forbindelse med Byrådets 
behandling af den samlede anlægsbevilling til mindre anlægsprojekter i Budget 2021-24. Forslag til 
udmøntning af midlerne vil indgå i handleplanen, der forelægges Kultur- og Fritidsudvalget i februar 2021.
INDDRAGELSE
Forslaget til Fritids- og Idrætsstrategi er udarbejdet på baggrund af et seminar 6. november 2019. På 
seminaret blev alle interessenter på fritids- og idrætsområdet samt repræsentanter for Børn og Skole og 
Social og Sundhed inviteret til at give deres input til strategien via fire temainddelte workshops. Cirka 50 
deltog i seminaret.
Favrskov Idrætssamvirke, Spejdersamrådet og Folkeoplysningsudvalget har haft en central rolle i 
udviklingen og gennemførslen af seminaret bl.a. ved at være værter for seminarets workshops.
Brugere af Favrskov Kommunes natur-, idræts- og fritidstilbud, spejdere, institutioner og foreninger inviteres 
til at komme med konkrete forslag, når Fritids- og Idrætsstrategien skal udmøntes gennem årlige 
handlingsplaner.
INDSTILLING
Direktøren for Børn og Kultur  indstiller til Byrådet::
1.
At godkende forslag til Fritids- og Idrætsstrategi for Favrskov Kommune.
2.
At godkende forslag til tidsplan for udmøntning af strategien og af midler hertil afsat i Budget 2021-24.
BESLUTNING
 
Kultur- og Fritidsudvalget, 7. oktober 2020:
Fraværende: ingen
Indstilles godkendt med enkelte rettelser, som fremgår af nye bilag på sagen.
Økonomiudvalget, 20. oktober 2020:
Fraværende: Ingen
Indstilles godkendt.
Byråd, 27. oktober 2020:
Fraværende: Ingen
Godkendt.
Bilag
1.
Forslag til Fritids- og Idrætsstrategi efter høring. Word-udgave med synlige ændringer (4554)
2.
Fritids- og idrætsstrategi for Favrskov Kommune, endelig (4557)
3.
Opdateret forslag til Fritids- og Idrætsstrategi (efter KF-U 07.10.2020). Word-udgave med synlige 
ændringer (4555)
4.
Opdateret Fritids- og Idrætsstrategi for Favrskov Kommune (efter KF-U 07.10.2020) (4556)
5.
Høringssvar, samlet (4553)
6.
Opsamling på høringssvar (4552)
